|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ. 1353 Αθήνα, 21/07/2020

**ΔΕΛΤΙΟ ΤΥΠΟΥ**

Το ΕΚΑ καταγγέλλει  τη Διοίκηση του τηλεοπτικού σταθμού ALPHA που αποφάσισε με fast track διαδικασίες να πετάξει στον καιάδα της ανεργίας 38 τεχνικούς, καταργώντας εν κατακλείδι και τα αντίστοιχα τμήματά τους.   Αποφάσισε δηλαδή ένας από τους μεγαλύτερους οικονομικούς ομίλους της χώρας, να οδηγήσει στην ανεργία 38 ειδικευμένους ανθρώπους με πολλά χρόνια υπηρεσίας μέσα στο κατακαλόκαιρο, την ώρα που τα κανάλια και οι συναφείς επιχειρήσεις τους χρηματοδοτήθηκαν όσο κανένας άλλος  από την Κυβέρνηση μέσα στην πανδημία.

Είναι ξεκάθαρο το μήνυμα που στέλνουν Κυβέρνηση και εργοδότες. Καμία συλλογική σύμβαση εργασίας δε θέλουν να εφαρμόζεται και η εργολαβοποίηση των εργαζομένων θα πρέπει να είναι μονόδρομος.  Γι αυτό και όλοι μαζί θα πρέπει να αντισταθούμε για να την αποτρέψουμε.

Απαιτούμε από την κυβέρνηση να παρέμβει και να σταματήσει τις ομαδικές απολύσεις, καθώς και τη διοίκηση του ALPHA να αναθεωρήσει το «οικονομοτεχνικό» της σχέδιο και να σεβαστεί 38 οικογένειες.

Το ΕΚΑ στηρίζει τη στάση εργασίας που προκήρυξε για σήμερα (21/07) η Ένωση Τεχνικών Ιδιωτικής Τηλεόρασης Αττικής στον τηλεοπτικό σταθμό ALPHA (από ώρα 16:00 έως 20:00) και στεκόμαστε στο πλευρό των συναδέλφων τεχνικών που παλεύουν για τη διατήρηση των θέσεων εργασίας τους και τη μη κατάργηση των ειδικοτήτων τους.

**Το Δ.Σ.**